Babelscape/SREDFM huggingface dataset:
Γιάννης Καρύδης

Ο Γιάννης Καρύδης (Αθήνα, 1931 – Αθήνα, 05/12/1996) ήταν Έλληνας ζωγράφος, χαράκτης, σκηνογράφος και ενδυματολόγος. Ως σκηνογράφος και ενδυματολόγος συνεργάστηκε με μεγάλο αριθμό θιάσων στο ελεύθερο θέατρο, σε Ελλάδα και σε Γερμανία, καθώς και με το σύνολο των ελληνικών κρατικών θεάτρων. Φιλοτέχνησε σκηνικά και κοστούμια για κλασικά και σύγχρονα, ελληνικά και ξένα έργα, σε περισσότερες από διακόσιες παραγωγές στο θέατρο πρόζας, στην όπερα και στο μπαλέτο. Κατά τη διάρκεια της σταδιοδρομίας του τον απασχόλησε ιδιαίτερα η σκηνική ανανέωση της όπερας. Το ζωγραφικό και χαρακτικό του έργο εντάσσεται κυρίως στον εξπρεσιονισμό.
Ελεονώρα ντι Γκαρθία του Τολέδου

Η Ελεονώρα ντι Γκαρθία του Τολέδου ή Ελεονώρα Άλβαρεθ (Μάρτιος 1553 - 10 Ιουλίου 1576), ήταν η κόρη του Γκαρσία Άλβαρεθ του Τολέδου, 4ου Μαρκησίου του Villafranca. Η Ελεονώρα γεννήθηκε στη Φλωρεντία, όπου την ανέθρεψαν ο Κόζιμο Α΄ των Μεδίκων, Μέγας Δούκας της Τοσκάνης και η σύζυγός του Ελεονώρα του Τολέδου, θεία και συνονόματή της. Αφού παντρεύτηκε με τον γιο τους Πέτρο σε ηλικία 15 ετών, άνθισε κάτω από την προστασία της μεγαλύτερης αδερφής του Πέτρου, της καλλιτεχνικής Ισαβέλλας, σε μια ζωηρή και έξυπνη καλλονή. Ο γάμος της, όπως και της Ισαβέλλας, δεν ήταν επιτυχής και ακολούθησε το παράδειγμα τξς κουνιάδας της, παίρνοντας εραστές. Γι' αυτό το λόγο, ο Πέτρος την μετέφερε το 1576 στο καταφύγιο της επαρχίας του Καφαγκιόλο, όπου την στραγγάλισε μέχρι θανάτου με λουρί σκύλου. Ο διάδοχος του Κόζιμο, Φραγκίσκος Α΄ των Μεδίκων ενέκρινε σιωπηρά τη δολοφονία, και ο Πέτρος δεν προσήλθε ποτέ στη δικαιοσύνη για αυτό.

Μέχρι πρόσφατα, λίγα ήταν γνωστά για τη Ελεονώρα, και δεν πολλά πορτραίτα της δεν ταυτοποιήθηκαν. Τα γεγονότα της ζωής της προέκυψαν από την αυξανόμενη μελέτη σχετικά με την Ισαβέλλα των Μεδίκων με την οποία είχε πολλά κοινά.
Αλφόνσο Α΄ Πικολομίνι

Ο Αλφόνσο Α΄ Πικολομίνι ήταν ευγενής του Βασιλείου της Νάπολης και Δoύκας του Αμάλφι το 1493–1498.

Ήταν ο γιος του Αντωνίου Πικολομίνι και της Μαρίας Μαρζάνο της Αραγωνίας. Το 1490 παντρεύτηκε την Ιωάννας της Αραγωνίας.

Έγινε δούκας του Αλμάφι το 1493. Το 1497 παρακολούθησε τη στέψη του βασιλιά Φρειδερίκου Β΄ της Νάπολης στην Κάπουα. Τον επόμενο χρόνο επισκέφτηκε το Αμπρούζι για να διεκδικήσει τον έλεγχό του στο έδαφος εκεί. Ήρθε σε σύγκρουση με τον Κάρλο Σαντφραμόντι, τον Κόμη του Σελάνο, ο οποίος αμφισβήτησε τα δικαιώματα του Αλφόνσο στην περιοχή. Οι δύο άνδρες ήρθαν σε μονομαχία όπου ο Αλφόνσο τραυματίστηκε, τότε ένας από τους στρατιώτες σκότωσε τον τραυματισμένο Δούκα. [2]

Ο Αλφονσο θάφτηκε στην εκκλησία του Καπιστράνο στο Αμπρούζι. Η σύζυγος του ήταν έγκυος στον γιο τους Αλφόνσο Β΄ Πικολομίνι ο οποίος γεννήθηκε πέντε μήνες μετά.
Ιωάννα της Αραγωνίας

Ο Ιωάννα της Αραγωνίας , (Giovanna d'Aragona), ήταν ευγενής του Βασιλείου της Νάπολης και Δoύκισα του Αμάλφι σαν συγκυβερνήτης του γιου της από το 1498 έως το 1510. Η τραγική της ζωή ενέπνευσε διάφορα έργα λογοτεχνίας, κυρίως το έργο του Τζων Ουέμπστερ, "Η Δούκισσα του Αμάλφι".

Η Ιωάννα ήταν κόρη του Ερρίκου της Αραγωνίας, αδελφού του βασιλιά Φρειδερίκου της Νεαπόλεως. Είχε δύο αδέλφια, τον καρδινάριο Λουίτζι της Αραγωνίας και τον Κάρλο μαρκήσιο του Τζεράσκε. Το 1490, σε ηλικία δώδεκα ετών παντρεύτηκε τον Αλφόνσο Α΄ Πικολομίνι, ο οποίος έγινε Δούκας του Αμάλφι το 1493. Σκοτώθηκε το 1498, μαχαιρωμένος σε μάχη με τον Κόμη του Σελάνο. Πέντε μήνες αργότερα, το Μάρτιο του 1499, γεννήθηκε ο γιος του, ο οποίος ονομάζεται επίσης Αλβόνσο, ως μοναδικός κληρονόμος του πατέρα του.

Η Ιωάννα έγινε συγκυβερνήτης του Αμάλφι μετά το θάνατο του συζύγου της, επειδή ο γιος της ήταν ακόμα βρέφος, κυβέρνησε για δώδεκα χρόνια. Η Ιωάννα προσέλαβε τον Αντόνιο Μπεκαδέλι ως υπηρέτη της, για να διαχειριστεί το κτήμα της<. Οι δύο σύντομα άρχισαν να εμπλέκονται στενά και παντρεύτηκαν κρυφά επειδή αυτός δεν ευγενής στην καταγωγή. Απέκτησε ακόμα δύο παιδιά από τον σύζυγό της, γεγονός που το ζευγάρι κατάφερε να κρατήσει μυστικό από την οικογένεια της Ιωάννας, η οποία θα ερμήνευε τον γάμο της με έναν υπηρέτη ως ντροπή για την ευγενική γενεαλογία τους. Τα παιδιά αυτά, ο Φρειδερίκος και η Ιωάννα, μεγάλωσαν χωριστά από τη μητέρα τους, η οποία τα έβλεπε μόνο κρυφά.

Έγκυος και πάλι γνώριζε ότι το μυστικό της δεν μπορούσε πλέον να κρατηθεί κρυφό, άφησε ξαφνικά την Αμάλφι τον Νοέμβριο του 1510, ισχυριζόμενη ότι πηγαίνει σε προσκύνημα στο Λορέτο. Στην πραγματικότητα το Λορέτο ήταν στο δρόμο για την Ανκόνα, όπου την περίμενε ο σύζυγός της. Αφού σταμάτησε και προσκύνησε στο Λορέτο, προχώρησε στην Ανκόνα, στην οποία περίμενε να είναι ασφαλής καθώς ήταν πέρα ​​από τα όρια του Βασιλείου της Νάπολης. Εκεί εξήγησε την κατάσταση στην αδελφή της. Στην Ανκόνα γέννησε το τρίτο παιδί τους παιδί. Ωστόσο, ο αδελφός της Καρδινάλιος Λουίτζι της Αραγωνίας, χρησιμοποίησε την επιρροή του για να αναγκάσει την οικογένεια να διωχτεί από την Ανκόνα. Το ζευγάρι στη συνέχεια πήγε στη Σιένα, από την οποία προσπάθησε να φτάσει στη Βενετία, αλλά δέχτηκε πράκτορες που έστειλε η ισχυρή οικογένειά της, οι οποίοι την έφεραν με τα τρία παιδιά της από τον Αντόνιο πίσω στο Αμάλφι. Ο Αντόνιο κατάφερε να δραπετεύσει στο Μιλάνο. Εκείνη, η υπηρέτρια της και τα παιδιά της δεν θα τα ξαναδεί ποτέ αφού υποτίθεται ότι δολοφονήθηκαν.

Ο σύζυγός της επέζησε στο Μιλάνο, αγνοώντας την τύχη της συζύγου του, προφανώς πιστεύοντας ότι η οικογένειά του ήταν ζωντανή αλλά κρατήθηκε σε περιορισμό. Ο ίδιος σκοτώθηκε από έναν δολοφόνο το 1513. Ενώ στο Μιλάνο συναντήθηκε με τον Ματτέο Μπαντέλλο, ο οποίος αργότερα δημοσίευσε την ιστορία αυτών των γεγονότων. Την ιστορία πήρε πολλοί άλλοι συγγραφείς.

Η Μπαντέλο λέει ότι η Δούκισσα, η υπηρέτρια της και τα παιδιά της στραγγαλίστηκαν με την υποκίνηση των αδελφών της, αλλά η πραγματική τους τύχη δεν είναι γνωστή με βεβαιότητα Ο τοπικός θρύλος λέει ότι πέθανε στο φρούριο γνωστό ως "Torre dello Ziro" στην Ατράνι.
Ταντέους Πανκιέβιτς

Ο Ταντέους Πανκιέβιτς (πολωνικά: Tadeusz Pankiewicz, 21 Νοεμβρίου 1908 - 5 Νοεμβρίου 1993) ήταν Πολωνός Ρωμαιοκαθολικός φαρμακοποιός, που δραστηριοποιήθηκε στο Γκέτο της Κρακοβίας κατά τη διάρκεια της Ναζιστικής κατοχής της Πολωνίας. Αναγνωρίστηκε ως Δίκαιος των Εθνών από το Γιαντ Βασσέμ, στις 10 Φεβρουαρίου 1983, για τη διάσωση αμέτρητων Εβραίων στο Ολοκαύτωμα.

Ο Πανκιέβιτς σπούδασε στο Γιαγκελόνιο Πανεπιστήμιο της Κρακοβίας. Το 1933 ανέλαβε την ιδιοκτησία του φαρμακείου ποντ Όρουεμ (pod Orłem), που ιδρύθηκε το 1910 από τον πατέρα του Γιόζεφ. Το φαρμακείο βρισκόταν στην πλατς Ζγκόντι (πρώην πλατεία Μάουι Ρινέκ) στην περιοχή Πόντγκουρζε της Κρακοβίας. Η προπολεμική πελατεία του περιλάμβανε τόσο Εθνικούς Πολωνούς όσο και Εβραίους.
Μέιμπελ Όγκιλβι του Άιρλι

Η Μέιμπελ Όγκιλβι του Άιρλι ("Mabell Ogilvy of Airlie", γεννημένη ως Μέιμπελ Φραγκίσκη Ελισάβετ Γκορ "Mabell Frances Elizabeth Gore", 10 Μαρτίου 1866 - 7 Απριλίου 1956) ήταν Βρετανίδα ευγενής και Κυρία της Κρεβατοκάμαρας της Βασίλισσας Μαίρης .
Τσιάνγκ Τσεμίν

Ο Τσιάνγκ Τσεμίν (pinyin: Jiang Zemin) (κινέζικα: 江泽民) γεννήθηκε 17 Αυγούστου 1926 είναι Κινέζος πολιτικός, πρόεδρος της Λαϊκή Δημοκρατία της Κίνας από το 1993 ως το 2003 και πρόεδρος του Λαϊκού Κογκρέσου και του Λαϊκού Απελευθερωτικού Στρατού από το 1989 ως το 2004. Είναι αμφιλεγόμενη προσωπικότητα, καθώς κατά τα χρόνια της προεδρίας του φέρεται να εξουδετέρωσε πολιτικούς αντιπάλους, αντιφρονούντες και όσων τάσσονταν εναντίον του. Έχει κατηγορηθεί επίσης για εισβολή στο Θιβέτ, κάτι το οποίο ο ίδιος το διαψεύδει. Συνταξιοδοτήθηκε μετά τη λήξη της προεδρίας του ορίζοντας διάδοχο τον Χου Τζιντάο
Επιχείρηση Αλφάβητος

Βρετανικά στρατεύματα επιστρέφουν στο Ηνωμένο Βασίλειο στο [[Γκρίνοκ]] τον Ιούνιο του 1940.
Η Επιχείρηση Αλφάβητος ήταν επιχειρηση εκκένωσης, η οποία εγκρίθηκε στις 24 Μαΐου 1940, από συμμαχικά (βρετανικά, γαλλικά και πολωνικά) στρατεύματα από το λιμάνι του Νάρβικ στη βόρεια Νορβηγία, σηματοδοτώντας την επιτυχία της Επιχείρησης Weserübung της ναζιστικής εισβολής της Γερμανίας στις 9 Απριλίου και το τέλος της εκστρατείας των Συμμάχων στη Νορβηγία κατά τον Β' Παγκόσμιο Πόλεμο. Η εκκένωση ολοκληρώθηκε στις 8 Ιουνίου.

Η εκκένωση ήταν αποτέλεσμα της επίθεσης της Βέρμαχτ στο Βέλγιο, την Ολλανδία, το Λουξεμβούργο και τη Γαλλία την άνοιξη του 1940, η οποία μείωσε τη σχετική σημασία της παροχής σιδηρομεταλλεύματος Γερμανίας και Σκανδιναβίας. 

Αρκετές νύχτες μετά την τελική στρατιωτική εκκένωση, οι άμαχοι της πόλης διασώθηκαν από τον Βρετανό υπολοχαγό Πάτρικ Ντάλζελ-Τζομπ. Παρακούοντας εντολές, οργάνωσε την απομάκρυνση του πληθυσμού από τοπικά αλιευτικά σκάφη λίγο πριν από γερμανικό βομβαρδισμό για αντίποινα. 

Μεγάλο μέρος της πόλης καταστράφηκε, αλλά μόνο τέσσερις άνθρωποι σκοτώθηκαν. Το Βασιλικό Ναυτικό ήθελε να επιβάλει πειθαρχικές ποινές στον υπολοχαγό, αλλά δεν μπόρεσε, αφού ο Βασιλιάς Χάακον Ζ' του απένειμε τον Σταυρό των Ιπποτών του Τάγματος του Αγίου Όλαφ. Αργότερα στον πόλεμο, υπηρέτησε με τον Ίαν Φλέμινγκ. 

Συνέπεια της εκκένωσης των συμμαχικών στρατευμάτων από τη Νορβηγία ήταν ότι η θέση της Σουηδίας και της Φινλανδίας έναντι της ναζιστικής Γερμανίας αποδυναμώθηκε. Τον Ιούνιο επιτεύχθηκε συμφωνία, που οδήγησε σε εκτεταμένες μεταφορές (άοπλων) στρατιωτικών δυνάμεων της Βέρμαχτ μέσω των σουηδικών σιδηροδρόμων. Τον Αύγουστο, η Φινλανδία συνήψε μυστική συμφωνία, σύμφωνα με την οποία θα μπορούσε να αποκτήσει η Φινλανδία όπλα μέσω της Γερμανίας και η Γερμανία θα μπορούσε να μεταφέρει (οπλισμένα) στρατεύματα με φορτηγά μέσω της βόρειας Φινλανδίας. 

Η ναζιστική Γερμανία και η Σοβιετική Ένωση, που ενώνονταν ακόμη από το Σύμφωνο Μολότοφ-Ρίμπεντροπ, είχαν αποκλείσει άλλες διεθνείς δυνάμεις από την επιρροή στη Βόρεια Ευρώπη.
Ματσαρίνο

Το Ματσαρίνο είναι Δήμος της Ιταλικής επαρχίας της Καλτανισσέττα στην Περιφέρεια Σικελία στην νότια Ιταλία. Ο πληθυσμός της πόλης είναι 11.900 κάτοικοι (Απογραφή 31 Οκτωβρίου 2017). Η πόλη αναδείχτηκε στα τέλη του 13ου αιώνα και έχει δύο κάστρα, ο τοπικός άρχοντας του κάστρου δέχτηκε αργότερα τον τίτλο του κόμη του Ματσαρίνο.
Γυναικείες Μονάδες Προστασίας

Οι Γυναικείες Μονάδες Προστασίας (κουρδικά: "Yekîneyên Parastina Jin‎, YPJ") είναι το γυναικείο τμήμα των Μονάδων Προστασίας του Λαού (YPG) των Κούρδων. Αποτελείται αποκλειστικά από γυναίκες. Αν και είναι γενικά συνδεδεμένο με τους Κούρδους, στις τάξεις του περιέχονται και γυναίκες από άλλες θρησκευτικές και εθνοτικές ομάδες της βόρειας Συρίας και εθελοντές από το εξωτερικό.
Μουσομέλι

Το Μουσομέλι είναι Δήμος της Ιταλικής επαρχίας της Καλτανισσέττας στην Περιφέρεια Σικελία στην νότια Ιταλία. Το όνομα της πόλης έχει Αραβική προέλευση. Η πόλη ιδρύθηκε τον 14ο αιώνα από τον Μάνφρεντ Γ΄ Κιαραμόντε με το όνομα "Μανφρέντι" αλλά άλλαξε το όνομα της στο Αραβικό "Μουσομέλι", αργότερα έγινε κομητεία (1549). Στο Μουσομέλι γίνεται κάθε Σεπτέμβριο ετήσιο πανηγύρι αφιερωμένο στην "Παναγία των Θαυμάτων", το ίδιο πανηγύρι επαναλαμβάνεται στο Μπάφαλο της Νέας Υόρκης που έχει πολλούς απογόνους μεταναστών από το Μουσομέλι.
Γιόζεφ Φράιχερ φον Φράνκενσταϊν

Ο Γιόζεφ Φράιχερ φον Φράνκενσταϊν (πλήρες όνομα: Joseph Maria Casimir Konrad Michael Benedictus Maurus Placidus Freiherr von und zu Franckenstein) (30 Σεπτεμβρίου 1910 - 7 Οκτωβρίου 1963) ήταν Γερμανό-Αυστριακός φιλόλογος, αντιφρονών και αντιστασιακός κατά του ναζιστικού καθεστώτος.
Ντυράνς

Ο ποταμός Ντυράνς (γαλλικά: La Durance, οξιτανικά: Durença) είναι ποταμός της νότιας Γαλλίας, αριστερός παραπόταμος του Ροδανού. Οι πηγές του βρίσκονται στις Κοττιανές Άλπεις σε υψόμετρο περίπου 2.390 μέτρων, κοντά στο χιονοδρομικό κέντρο Μονζενέβρ, στα γαλλο-ιταλικά σύνορα, στο νομό Ωτ-Αλπ, στο νομό Αλπ-ντε-Ωτ-Προβάνς.
Δακτυλίτιδα

}
| data6 = 

Δακτυλίτιδα ή δάκτυλο λουκάνικο (Dactylitis ή sausage digit) είναι η φλεγμονή ολόκληρου του δακτύλου (χεριού ή ποδιού), και μπορεί να είναι επώδυνη.

Ο όρος προέρχεται από την ελληνική λέξη "δάκτυλος". Στην ιατρική της έννοια, αναφέρεται στα δάκτυλα των χεριών και των ποδιών.
Πρόεδρος της Ευρωπαϊκής Κεντρικής Τράπεζας

Ο Πρόεδρος της Ευρωπαϊκής Κεντρικής Τράπεζας είναι ο επικεφαλής της Ευρωπαϊκής Κεντρικής Τράπεζας (ΕΚΤ), του θεσμού που είναι υπεύθυνος για τη διαχείριση του ευρώ και της νομισματικής πολιτικής στην Ευρωζώνη της Ευρωπαϊκής Ένωσης (ΕΕ).
Ραμί Χαμντάλα

Ο Ραμί Χαμντάλα (* γεννηθείς στις 10 Αυγούστου 1958) είναι Παλαιστίνιος πολιτικός και ακαδημαϊκός. Ο Χαμντάλα ήταν Πρωθυπουργός της Παλαιστινιακής Εθνικής Αρχής και πρόεδρος του Εθνικού Πανεπιστημίου Αν-Νατζάχ στη Ναμπλούς.

Στις 2 Ιουνίου 2013, ο Παλαιστίνιος πρόεδρος Μαχμούντ Αμπάς ονόμασε τον Χαμντάλα ως διάδοχο του πρώην πρωθυπουργού Σαλάμ Φαγιάντ. Ο διορισμός του Χαμντάλα δεν αναγνωρίστηκε από την Χαμάς, επειδή δεν ζητήθηκε η συμβουλή τους στην απόφαση. Είναι μέλος της Φατάχ, ωστόσο, το BBC αναφέρει ότι πολιτικά δεν πρόσκειται σε κάποιο κόμμα. Στις 20 Ιουνίου 2013, ο Χαμντάλα παραιτήθηκε, ενώ ο Αμπάς αποδέχτηκε την παραίτηση του στις 23 Ιουνίου. Έξι εβδομάδες μετά από αυτό, ο Αμπάς ζήτησε από τον Χαμντάλα για να σχηματίσει μια νέα κυβέρνηση, η οποία ανακοινώθηκε στις 19 Σεπτεμβρίου 2013. Διορίστηκε επικεφαλής της κυβέρνησης εθνικής ενότητας στις 2 Ιουνίου 2014, ενώ παραιτήθηκε από το πόστο του στις 29 Ιανουαρίου 2019.
Ιρανικό Κουρδιστάν

Το Ιρανικό Κουρδιστάν ή Ανατολικό Κουρδιστάν (, ڕۆژھەڵاتی کوردستان) είναι ανεπίσημο όνομα για το τμήμα του Ιράν, το οποίο κατοικείται κυρίως από τους Κούρδους. Το έδαφος συνορεύει με το Ιράκ και την Τουρκία, Εκεί ζουν 1.2 εκατομμύριο Κούρδοι στην επαρχία Κουρδιστάν, 1 εκατομμύριο στην επαρχία Κερμανσάχ και 100.000 στην επαρχία Ιλάμ. Περιλαμβάνει και την επαρχία Δυτικού Αζερμπαϊτζάν. 

Οι Κούρδοι θεωρούν το βορειοδυτικό Ιράν ως ένα από τα 4 μέρη του Μεγάλου Κουρδιστάν, μαζί με τμήματα της νοτιοανατολικής Τουρκίας (Βόρειο Κουρδιστάν), της βόρειας Συρίας (Δυτικό Κουρδιστάν) και του βόρειου Ιράκ (Νότιο Κουρδιστάν).

Σύμφωνα με την απογραφή του 2006, οι τέσσερις κουρδικές επαρχίες του Ιράν - οι επαρχίες Δυτικού Αζερμπαϊτζάν, Κερμανσάχ, Κουρδιστάν και Ιλάμ έχουν πληθυσμό 6.730.000 κατοίκων. Στη νότια επαρχία Ιλάμ ζουν και Λούροι. 

Οι Ιρανοί Κούρδοι αποτελούν το 7-10% του πληθυσμού της χώρας. Σύμφωνα με μια πηγή η πλειοψηφία των Κούρδων του Ιράν είναι Σιίτες, ενώ μια άλλη θεωρεί ότι είναι Σουνίτες. Οι σιίτες Κούρδοι ονομάζονται Φεϋλί. Κατοικούν το Κερμανσάχ και περιοχές γύρω από το Χενεγκίν, εκτός από τις περιοχές όπου ζει η κουρδική φυλή Τζαφ, καθώς και τμήματα στην επαρχία Κουρδιστάν και Χαμαντάν. Οι κούρδοι της επαρχίας Χορασάν στο βορειοανατολικό Ιράν είναι και αυτοί Σιίτες. Κατά την Ιρανική Επανάσταση τα κουρδικά κόμματα δεν κατάφεραν να απορροφήσουν τους Σιίτες Κούρδους, οι οποίοι δεν είχαν ενδιαφέρον για αυτονομία εκείνη την εποχή. Ωστόσο από την δεκαετία του 1990 ο κουρδικός εθνικισμός έχει εισχωρήσει σε μια μικρή μειονότητα Σιιτών Κούρδων, εν μέρει ως οργή για την βάναυση αντιμετώπιση των Κούρδων βορειότερα.
Τζέιμς Μποντ, Πράκτωρ 007 εναντίον Χρυσοδάκτυλου

Ο Τζέιμς Μποντ, Πράκτωρ 007 εναντίον Χρυσοδάκτυλου (Πρωτότυπος τίτλος: Goldfinger) είναι κατασκοπευτική ταινία δράσης Βρετανικής παραγωγής του 1964 σε σκηνοθεσία Γκάι Χάμιλτον και πρωταγωνιστούν οι Σον Κόνερι, Όνορ Μπλάκμαν και ο Γκερτ Φρομπ. Η ταινία είναι η τρίτη της κινηματογραφικής σειράς Τζέιμς Μπόντ και βασίζεται στη ομώνυμη νουβέλα του Ίαν Φλέμινγκ.

Το 2021 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Φραγκίσκος Καρβελάς

Ο Φραγκίσκος Καρβελάς (1794–1849) ήταν Έλληνας ιατρός και μέλος της Φιλικής Εταιρείας.
Τουρκικό Κουρδιστάν

Το ανεξάρτητο Κουρδιστάν κατά την [[συνθήκη των Σεβρών]] το 1920. Με ανοιχτότερο πράσινο εμφανίζονται οι περιοχές που θα είχαν την δυνατότητα ένταξης στο ανεξάρτητο Κουρδιστάν μετά τον Αύγουστο του 1922, με δημοψήφισμα.
μικρογραφία|250x250εσ| Τα κουρδικά εδάφη της Τουρκίας και γειτονικών χωρών, 1992
Το Τουρκικό Κουρδιστάν (ή Βόρειο Κουρδιστάν, κουρδικά: Kurdistana Tirkiyê, Bakurê Kurdistanê) είναι το συμβατικό όνομα για τις νοτιοανατολικές περιφέρειες της Τουρκίας, οι οποίες κατοικούνται από Κούρδους. Σε αρκετές περιοχές του βορείου Κουρδιστάν ζούσαν και Αρμένιοι πριν την Αρμενική Γενοκτονία (1915-1923). Η πρωτεύουσα της περιοχής είναι το Ντιγιαρμπακίρ (Αμέντ στα κουρδικά).

Γεωγραφικά, το Τουρκικό Κουρδιστάν είναι μια μεγάλη ορεινή περιοχή και έχει ηπειρωτικό κλίμα. Το μεγαλύτερο μέρος του τουρκικού Κουρδιστάν υπάγεται στα αρμενικά υψίπεδα.

Από πολιτική άποψη, το έδαφος του Τουρκικού Κουρδιστάν είναι το σκηνικό μιας μακροχρόνιας κουρδοτουρκικής σύγκρουσης ποικίλης έντασης, όπου το Κουρδικό Εργατικό Κόμμα διεξάγει ανταρτοπόλεμο εναντίον των τουρκικών δυνάμεων με την υποστήριξη των Κούρδων στο Ιράκ και τη Συρία. Λόγω αυτής της σύγκρουσης πολλοί Κούρδοι αναγκάστηκαν να μεταναστεύσουν στην Ευρώπη.
Χριστίνα Μεταξά

Η Χριστίνα Μεταξά (γεννημένη 4 Απριλίου 1992) είναι Ελληνοκύπρια τραγουδίστρια και τραγουδοποιός. Ο μεγαλύτερος αδελφός της, ο Νικόλας, είναι επίσης τραγουδιστής και τερμάτισε δεύτερος στην ελληνική έκδοση του "The X Factor". Ο αδελφός της είναι επίσης ο δημιουργός και συνθέτης της συμμετοχής της στην Eurovision, με τίτλο Firefly. 

Στις 7 Φεβρουαρίου 2009 επελέγη να εκπροσωπήσει τη χώρα της με το τραγούδι "Firefly" στο διαγωνισμό τραγουδιού Eurovision 2009 στη Μόσχα. Συμμετείχε στο δεύτερο ημιτελικό, αλλά αποκλείστηκε. Στον τελικό του διαγωνισμού τραγουδιού της Eurovision 2010 ανακοίνωσε τους βαθμούς από την κυπριακή κριτική επιτροπή. 

Η Μεταξά αποφοίτησε από το Πανεπιστήμιο Μπράουν στο Πρόβιντενς του Ρόουντ Άιλαντ.
Λίντσεϊ Ρόουζ

Ο Λίντσεϊ Ρόουζ ("Lindsay Rose," γενν. 8 Φεβρουαρίου 1992) είναι επαγγελματίας ποδοσφαιριστής από το Μαυρίκιο, γεννημένος στη Γαλλία, ο οποίος αγωνίζεται ως κεντρικός αμυντικός για τον Άρη Θεσσαλονίκης.
Γλυκιά Ήβη ΙΙ

Η ταινία Γλυκιά Ήβη ΙΙ (αγγλικά: "Poison Ivy II: Lily") είναι αμερικανικό ερωτικό θρίλερ, σε σκηνοθεσία της Αν Γκουρσώ και σενάριο της Κλόι Κινγκ, με πρωταγωνίστρια την Αλίσα Μιλάνο. Είναι η συνέχεια της ταινίας "Γλυκιά Ήβη" και το δεύτερο μέρος της σειράς "Γλυκιά Ήβη".
Ωτ-Αλπ

Οι Ωτ-Αλπ (γαλλικά: "Hautes-Alpes") είναι νομός της περιοχής Προβηγκία-Άλπεις-Κυανή Ακτή, στη νοτιοανατολική Γαλλία, στα σύνορα με την Ιταλία. 

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 05.

Ο νομός αποτελείται κυρίως από ορεινή περιοχή. Έχει πρωτεύουσα το Γκαπ, που είναι πρωτεύουσα νομού της Γαλλίας με το μεγαλύτερο υψόμετρο. Στα ανατολικά του νομού βρίσκεται η υψηλότερη κοινότητα της Ευρώπης, το Σαιν-Βεράν στα 2.042 μέτρα. 

Οι κάτοικοι των Ωτ-Αλπ αναφέρονται ως Ω-Αλπέν.
RSGC1

Το RSGC1 ( "Red Supergiant Cluster 1" ) είναι ένα νέο μαζικό ανοιχτό αστρικό σμήνος που ανήκει στον Γαλαξία μας. Ανακαλύφθηκε το 2006 στα δεδομένα που παρήγαγαν διάφορες έρευνες υπέρυθρων, και ονομάστηκε έτσι για τον πρωτοφανή αριθμό των κόκκινων υπεργιγάντων του. Το σύμπλεγμα βρίσκεται στον αστερισμό Ασπίς σε απόσταση περίπου 6,6 kpc από τον Ήλιο. Είναι πιθανόν τοποθετημένο στη διασταύρωση του βόρειου άκρου της μακράς ράβδου του Γαλαξία και του εσωτερικού τμήματος του βραχίονα Ασπίδας-Κενταύρου -ένας εκ των δύο μεγάλων σπειροειδών βραχιόνων.

Η ηλικία του RSGC1 υπολογίζεται σε 10-14 εκατομμύρια χρόνια. Το σύμπλεγμα είναι πολύ σκεπασμένο και δεν έχει εντοπιστεί στο ορατό φως. Βρίσκεται κοντά σε άλλες ομάδες κόκκινων υπεργιγάντων γνωστών ως Stephenson 2, RSGC3 και Alicante 8 . Η μάζα του RSGC1 εκτιμάται σε 30 χιλιάδες ηλιακές μάζες, γεγονός που την καθιστά μία από τις πιο ογκώδεις ανοικτές συστάδες στον γαλαξία. 

Τα παρατηρούμενα ερυθρά υπερκείμενα με τη μάζα περίπου 16-20 ηλιακών μαζών είναι πρόδρομοι σουπερνόβα τύπου II. Πάνω από 200 αστέρια κύριας αλληλουχίας έχουν ανιχνευθεί με μάζες πάνω από 8 , η οποία επιτρέπει την προσδιορισμό της απόστασης από την θέση της κύριας ακολουθίας. Δεκατέσσεροι κόκκινοι υπεργίγαντες έχουν αναγνωριστεί.
Μητροπολίτης Λήμνου και Αγίου Ευστρατίου Ιερόθεος Γ΄ Καλογερόπουλος

Ο Μητροπολίτης Λήμνου και Αγίου Ευστρατίου Ιερόθεος Γ΄ Καλογερόπουλος (Σπέτσες , 1962) είναι Έλληνας Θεολόγος και επίσκοπος της Εκκλησίας της Ελλάδας, ο τρίτος κατά σειρά επίσκοπος Λήμνου με το όνομα αυτό μετά τον Ιερόθεο Α΄ (1756-1764) και τον Ιερόθεο Β΄ (1988-2019).
Πρόεδρος του Κράτους της Παλαιστίνης

Ο Πρόεδρος του Κράτους της Παλαιστίνης είναι ο επικεφαλής του κράτους της Παλαιστίνης. Είναι επίσης ο Πρόεδρος της Παλαιστινιακής Εθνικής Αρχής. Πρώτος πρόεδρος ήταν ο Γιασέρ Αραφάτ από το 1989 έως τον θάνατό του το Νοέμβριο του 2004. Διάδοχος και σημερινός πρόεδρος είναι ο Μαχμούντ Αμπάς. Τον Ιανουάριο του 2005, το κεντρικό συμβούλιο της Οργάνωσης Απελευθέρωσης της Παλαιστίνης (ΟΑΠ) ζήτησε από τον Αμπάς να αναλάβει τα καθήκοντα του προέδρου του κράτους της Παλαιστίνης. Τον Νοέμβριο του 2008, το κεντρικό συμβούλιο της ΟΑΠ ενέκρινε τη επανεκλογή του Αμπάς ως προέδρου του κράτους της Παλαιστίνης.
Ιωάννης Κοραής

Ο Ιωάννης Κοραής (Ζάκυνθος, 1799 - Ζάκυνθος, 1841) ήταν Έλληνας ζωγράφος. Κατάγεται από καλλιτεχνική οικογένεια. Ήταν ανιψιός του επίσης ζωγράφου, και συνονόματου ανιψιού του Ιωάννη Κοραή. Έζησε τη ζωή του στην Ζάκυνθο, ενώ τα έργα του είναι ως επί το πλείστον θρησκευτικά έργα και προσωπογραφίες.
Πανεπιστήμιο Άνγκλια Ράσκιν

Το Πανεπιστήμιο Άνγκλια Ράσκιν (αγγλικά: "Anglia Ruskin University (ARU)") είναι ένα δημόσιο πανεπιστήμιο στην Ανατολική Αγγλία του Ηνωμένου Βασιλείου. Έχει τις ρίζες του στη Σχολή Καλών Τεχνών του Κέιμπριτζ, που ιδρύθηκε από τον Γουίλιαμ Τζον Μπίμοντ το 1858. Το 1992 εξελίχθηκε σε πανεπιστήμιο και μετονομάστηκε προς τιμήν του Τζον Ράσκιν το 2005. Αποτελεί ένα από τα λεγόμενα σύγχρονα πανεπιστήμια.

Το Άνγκλια Ράσκιν είχε 39.400 φοιτητές παγκοσμίως την ακαδημαϊκή χρονιά 2017/18 και έχει πανεπιστημιουπόλεις στο Κέιμπριτζ, το Τσέλμσφορντ, Πίτερμπορο και το Λονδίνο. Επίσης, μοιράζεται πανεπιστημιουπόλεις με το Κολλέγιο της Δυτικής Αγγλίας στο Κινγκς Λιν, το Ουίσμπετς και το Κέιμπριτζ, ενώ συνεργάζεται με πανεπιστήμια σε όλο τον κόσμο, όπως με εκείνα του Βερολίνου, της Βουδαπέστης, του Τρινιντάντ, της Σιγκαπούρης και της Κουάλα Λουμπούρ.

Υπάρχουν τέσσερις σχολές επιστημών στο πανεπιστήμιο: Σχολή Επιχειρήσεων και Δικαίου, Σχολή Καλών Τεχνών, Ανθρωπιστικών και Κοινωνικών Επιστημών, Σχολή Ιατρικής, Εκαπίδευσης, Φαρμακευτικής & Κοινωνικής Φροντίδας και Σχολή Επιστημών και Μηχανικής. Η Διεθνής Σχολή Επιχειρήσεων Λόρδου Άσκροφτ (LAIBS) του πανεπιστημίου στο Κέιμπριτζ και το Τσέλμσφορντ είναι μία από τις μεγαλύτερες σχολές του είδους στην Ανατολική Αγγλία. Το 2019 άνοιξε επίσημα η Σχολή Ιατρικής στην πανεπιστημιούπολη του Τσέλμσφορντ από τον πρίγκιπα Εδουάρδο, Δούκα του Κεντ.

Το Άνγκλια Ράσκιν κατατάσσεται ανάμεσα στα 350 κορυφαία πανεπιστήμια του κόσμου και βρίσκεται στην 41η θέση στην κατάταξη Times Higher Education World University Rankings για το Ηνωμένο Βασίλειο το 2020. Το 2014 βραβεύτηκε ως το «Πανεπιστήμιο Επιχειρηματικότητας της Χρονιάς» στα βραβεία Ανώτατης Εκπαίδευσης των Times. Η επιχειρηματική αριστεία αναγνωρίστηκε σε εθνικό επίπεδο και το 2016, όταν κέρδισε το Βραβείο του Δούκα της Υόρκης στα Εθνικά Επιχειρηματικά Βραβεία της Τράπεζας Lloyds.
Παλαιστινιακό Εθνικό Συμβούλιο

Το Παλαιστινιακό Εθνικό Συμβούλιο (ΠΕΣ, αραβικά: المجلس الوطني الفلسطيني «« Almajlis Alwataniu Alfilastiniu») είναι το νομοθετικό όργανο της Οργάνωσης για την Απελευθέρωση της Παλαιστίνης (ΟΑΠ) και εκλέγει την Εκτελεστική Επιτροπή της ΟΑΠ, η οποία αναλαμβάνει την ηγεσία της οργάνωσης. Το ΠΕΣ είναι υπεύθυνο για τη διαμόρφωση των πολιτικών και των προγραμμάτων για την ΟΑΠ. Το όργανο υπηρετεί ως κοινοβούλιο που εκπροσωπεί όλους τους Παλαιστινίους μέσα και έξω από τα παλαιστινιακά εδάφη και όλους τους τομείς της παγκόσμιας παλαιστινιακής κοινότητας, συμπεριλαμβανομένων των πολιτικών κομμάτων, των λαϊκών οργανώσεων, των κινημάτων αντίστασης και των ανεξάρτητων πολιτικών από όλους τους τομείς της πολιτικής και κοινωνικής ζωής της χώρας. 

Το Συμβούλιο συνεδριάζει επίσημα κάθε δύο χρόνια. Οι αποφάσεις ψηφίζονται με απλή πλειοψηφία, με τη παρουσία τουλάχιστον των δύο τρίτων των μελών του. Το ΠΕΣ εκλέγει τον δικό του Πρόεδρο.
Μοχάμαντ Σταγιέχ

Ο Μοχάμαντ Σταγιέχ (αραβικά: محمد اشتية , γεννημένος στις 17 Ιανουαρίου 1958, στο Τελλ Ναμπλούς) είναι ο πρωθυπουργός της Παλαιστινιακής Εθνικής Αρχής και οικονομικός εμπειρογνώμονας. Κατέχει διδακτορικό δίπλωμα στην οικονομική ανάπτυξη από το Πανεπιστήμιο του Σάσεξ. Εργάστηκε ως καθηγητής και κοσμήτορας στο Πανεπιστήμιο Μπιρζέιτ και έχει δημοσιεύσει πολλά βιβλία για την οικονομία, την πολιτική και την ιστορία.
Παλαιστινιακή Διακήρυξη Ανεξαρτησίας

Η Παλαιστινιακή Διακήρυξη Ανεξαρτησίας είναι μια δήλωση που έγραψε ο Παλαιστίνιος ποιητής Μαχμούντ Νταρβίς και διακηρύχθηκε από τον Γιάσερ Αραφάτ στις 15 Νοεμβρίου 1988 (5 Ραμπί αλ-Θανί 1409). Προηγουμένως εκδόθηκε από το Παλαιστινιακό Εθνικό Συμβούλιο, το νομοθετικό σώμα της Οργάνωσης για την Απελευθέρωση της Παλαιστίνης (ΟΑΠ), με 253 ψήφους υπέρ, 46 κατά και 10 αποχές. Διαβιβάστηκε κατά την κλειόμενη σύνοδο του 19ου Παλαιστινιακού Εθνικού Συμβουλίου σε μόνιμη επίθεση. Μετά την ολοκλήρωση της ανάγνωσης της διακήρυξης, ο Αραφάτ, ως πρόεδρος του Οργανισμού Απελευθέρωσης της Παλαιστίνης ανέλαβε τον τίτλο "Πρόεδρος της Παλαιστίνης". Τον Απρίλιο του 1989, το κεντρικό συμβούλιο της ΟΑΠ εξέλεξε τον Γιάσερ Αραφάτ τον πρώτο Πρόεδρο του κράτους της Παλαιστίνης.
Κουρδική ανταρσία

Η Κουρδική ανταρσία (Φεβρουάριος/Μάρτιος - Ιούνιος 1925) ήταν εξέγερση πρωτίστως θρησκευτικού (με επικεφαλής το σεϊχη Σαΐντ που ηγήθηκε τουλάχιστον 7.000 μαχητών) αλλά και εθνικού χαρακτήρα, η οποία έλαβε χώρα στα εδάφη της Νοτιοανατολικής Τουρκίας (τουρκικό Κουρδιστάν) περιοχής που κατοικείται, σχεδόν αποκλειστικά, από αμιγείς κουρδικούς πληθυσμούς. Αφορμή για την εξέγερση, η οποία εκδηλώθηκε, πιθανότατα, με βρετανική υποστήριξη και στην οποία πήραν μέρος πρώην σουλτανικοί αξιωματούχοι, υπήρξαν οι περιορισμοί που είχαν επιβληθεί στους Κούρδους της Τουρκίας από το ίδιο το τουρκικό κράτος, αλλά και η απογοήτευση των Κούρδων για τη μη επίτευξη αυτοδιάθεσης, όπως είχε καλλιεργηθεί μέσα από το κείμενο της Συνθήκης των Σεβρών, σύμφωνα με την οποία το Κουρδιστάν και η Αρμενία θα αποκτούσαν την ανεξαρτησία τους. Οι επαναστάτες είχαν θέσει σαν στόχο τους την εγκαθίδρυση ανεξάρτητου Χαλιφάτου, θρησκευτικός αρχηγός του οποίου προορίζονταν να είναι ο πρίγκιπας Σελήμ, υιός του εκδιωχθέντος Σουλτάνου Αβδούλ Χαμίτκαι τη δημιουργία κουρδικής κρατικής οντότητας με πρωτεύουσα το Ντιγιαρμπακίρ. Η κουρδική επανάσταση υπήρξε ανεπιτυχής και οι επικεφαλής της απαγχονίστηκαν από τις τουρκικές αρχές , αποτελώντας, ωστόσο, μόνο την αρχή από μία σειρά παρόμοιων συγκρούσεων, που ακολούθησαν την ίδια και την επόμενη δεκαετία , αλλά και που συνεχίζονται έως και τα τέλη της 2ης δεκαετίας του 21ου αιώνα.
Γκέρχαρντ Ρίχτερ

Ο Γκέρχαρντ Ρίχτερ (γεννημένος στις 9 Φεβρουαρίου 1932) είναι Γερμανός ζωγράφος και ένας από τους σημαντικότερους σύγχρονους ζωγράφους.
Ο φάρος στην άκρη του κόσμου

:* "Αυτό το λήμμα αναφέρεται στο μυθιστόρημα. Για την ομώνυμη ταινία δείτε Ο φάρος στην άκρη του κόσμου (ταινία)."
Ο φάρος στην άκρη του κόσμου ("Le Phare du bout du monde") είναι περιπετειώδες μυθιστόρημα του Γάλλου συγγραφέα Ιουλίου Βερν. Ο Βερν έγραψε το προσχέδιό του το 1901, αλλά πρωτοεκδόθηκε το 1905, μετά τον θάνατό του (την έκδοση επέβλεψε ο γιος του, Μισέλ Βερν). Η θεματική του έργου περιστρέφεται γύρω από την επιβίωση υπό ακραίες συνθήκες και γεγονότα που επικεντρώνονται σε έναν απομονωμένο φάρο. Ο Βερν εμπνεύσθηκε από τον πραγματικό φάρο στη νήσο Ίσλα δε λος Εστάδος της Αργεντινής, στη Γη του Πυρός, κοντά στο Ακρωτήριο Χορν.

Το μυθιστόρημα γυρίστηκε σε κινηματογραφική ταινία το 1971, με τον ίδιο τίτλο και πρωταγωνιστές τους Γιουλ Μπρίνερ και Κερκ Ντάγκλας.
Μίχαελ Ένινγκ

Ο Μίχαελ Ένινγκ (γερμανικά: "Michael Oenning", γενν. 27 Σεπτεμβρίου 1965) είναι Γερμανός πρώην ποδοσφαιριστής και νυν προπονητής ποδοσφαίρου.
Λούσιαν Φρόιντ

Ο Λούσιαν Φρόιντ (αγγλικά: Lucien Freud, 8 Δεκεμβρίου 1922 - 20 Ιουλίου 2011) ήταν Βρετανός ζωγράφος και σχεδιαστής που έγινε γνωστός κυρίως για τα πορτρέτα του.
Κλεοβουλίνη

Η Κλεοβουλίνη (άκμασε τον 6ο αιώνα π.Χ.) ήταν αρχαία ελληνίδα ποιήτρια. Έγραφε αινίγματα και τρία από αυτά σώζονται μέχρι σήμερα.

Σύμφωνα με τον Αθήναιο και τον Διογένη τον Λαέρτιο, η Κλεοβουλίνη έφθασε στη Ρόδο από τη Λίνδο. Ήταν κόρη του αρχαίου σοφού Κλεόβουλου. Ο Πλούταρχος γράφει ότι στα νιάτα της ήταν σύντροφος του προσωκρατικού φιλοσόφου Θαλή του Μιλήσιου, αν και σύμφωνα με τον Διογένη τον Λαέρτιο ήταν η μητέρα του. Αν κάποια από αυτές τις θεωρίες είναι σωστές, τότε η Κλεοβουλίνη εργάστηκε στις αρχές του 6ου αιώνα π.Χ.

Σήμερα σώζονται μόνο τρία αινίγματα γραμμένα από την Κλεοβουλίνη.
Ζωρζ Ρου

Ο Ζωρζ Ρου ("George Roux", 1853–1929) ήταν Γάλλος ζωγράφος και εικονογράφος βιβλίων. Τα γνωστότερα έργα του σήμερα είναι ο μεγάλος αριθμός εικονογραφήσεων που δημιούργησε για τα μυθιστορήματα περιπέτειας και επιστημονικής φαντασίας του Ιουλίου Βερν. Υπήρξε ο δεύτερος σε πλήθος εικονογραφήσεων έργων του Βερν, μετά τον Λεόν Μπενέτ, εικονογραφώντας 22 μυθιστορήματα του μεγάλου συγγραφέα στις πρωτότυπες εκδόσεις του Πιερ-Ζυλ Ετζέλ. Το πρώτο από αυτά ήταν το "L’Épave du Cynthia" ("Ο ναυαγός της Κύνθιας", 1885) και το τελευταίο ήταν το "L'Étonnante Aventure de la Mission Barsac" ("Αφάνταστη περιπέτεια" ή "Αποστολή Μπαρσάκ", 1919).
Αεροδρόμιο Αχμέντ Μπεν Μπελά

Το Αεροδρόμιο Αχμέντ Μπεν Μπελά (), επισήμως Αεροδρόμιο Ες-Σενιά είναι αεροδρόμιο το οποίο βρίσκεται 8,7 χιλιόμετρα νότια του Οράν (κοντά στο Ες Σενιά), στην Αλγερία.
Στέφαν Στρατιμίροβιτς

Ο Στέφαν Στρατιμίροβιτς (, 27 Δεκεμβρίου 1757 - 22 Σεπτεμβρίου 1836) ήταν μητροπολίτης του Καρλοβίτσι, επικεφαλής της Σερβικής Ορθόδοξης Εκκλησίας στην Αυστριακή αυτοκρατορία, μεταξύ 1790 και 1836. Αφού τοποθετήθηκε ως μητροπολίτης στην ηλικία των 33 ετών, ο Στρατιμίροβιτς διατήρησε αποφασιστικά και αυτόνομα τον έλεγχο της ζωής της εκκλησίας. Ήταν βοηθός του Σέρβου ηγέτη Καραγιώργη (Karađorđe) κατά τη διάρκεια της πρώτης σερβικής εξέγερσης και συμμετείχε ενεργά στην καταστολή της εξέγερσης του Tican το 1807. Επιπλέον, δημοσίευσε το σημαντικό έργο του Σέρβου ιερωμένου Jovan Rajić σε μια ιδιαίτερα ευνοϊκή περίσταση. 

Στον Στρατιμίροβιτς αποδίδεται το πρώτο συγκροτημένο σχέδιο της Σερβικής ανεξαρτησίας, γνωστό ως "Μνημόνιο του Στρατιμίροβιτς", που συντάχθηκε τον Ιούνιο του 1804. Η βασική ιδέα του μνημονίου ήταν ότι η Σερβία δεν μπορούσε να ελευθερωθεί παρά μόνο με τη βοήθεια της Ρωσίας, της οποίας η Σερβία ήταν ο μόνος πιστός σύμμαχος στα Βαλκάνια. Πρότεινε τη δημιουργία ενός ανεξάρτητου Σερβικού κράτους υπό τη διοίκηση Ρώσου Μεγάλου Δούκα του Viceroy.
Μάχη της Νινευή

Η Μάχη της Νινευή ήταν η σημαντικότερη μάχη του Βυζαντινοπερσικού πολέμου του 602-628.

Στα μέσα Σεπτεμβρίου του 627, ο Ηράκλειος εισέβαλε στην Νινευή σε μια εκπληκτική και επικίνδυνη χειμωνιάτικη επιχείρηση. Ο Χοσρόης Β΄ της Περσίας διόρισε τον Ραζάντ ως επικεφαλής του στρατού που θα αντιμετώπισε τους Βυζαντινούς. Οι Ουράνιοι Τούρκοι ή Γκιοκτούρκοι (σύμμαχοι του Βυζαντίου) αποστάτησαν γρήγορα και οι ενισχύσεις των Περσών άργησαν να φτάσουν. Έτσι ο Ραζάντ σκοτώθηκε και τα στρατεύματα των Σασσανιδών υποχώρησαν.

Η Βυζαντινή νίκη αργότερα οδήγησε σε εμφύλιο πόλεμο στην Περσία και για ένα μικρό διάστημα επανέφερε την Βυζαντινή Αυτοκρατορία στα παλιά της σύνορα στην Μέση Ανατολή.
Πρόεδρος των Ηνωμένων Αραβικών Εμιράτων

Ο Πρόεδρος των Ηνωμένων Αραβικών Εμιράτων (αραβικά: "رَئِـيْـس‎‎", Ρα-Ις) είναι ο ανώτατος άρχοντας και επικεφαλής των Ηνωμένων Αραβικών Εμιράτων. Ο Πρόεδρος, όπως και ο Πρωθυπουργός, εκλέγεται κάθε 5 χρόνια από το Ομοσπονδιακό Ανώτατο Συμβούλιο των Ηνωμένων Αραβικών Εμιράτων. Συνήθως, ένας Σεΐχης από το Εμιράτο του Άμπου Ντάμπι κατέχει την προεδρία και ένας Σεΐχης από το Εμιράτο του Ντουμπάι την πρωθυπουργία. Ο Σεΐχης Ζαγέντ μπιν Σουλτάν αλ Ναχαγιάν είναι ο ιδρυτής των Ηνωμένων Αραβικών Εμιράτων και αναγνωρίζεται ευρύτερα για τη συμβολή του στην ενοποίηση των επτά Εμιράτων. Παρέμεινε ο πρώτος Πρόεδρος της χώρας από την ίδρυση του έθνους μέχρι το θάνατό του στις 2 Νοεμβρίου 2004. Την επόμενη ημέρα, το Ομοσπονδιακό Ανώτατο Συμβούλιο εξέλεξε το γιο του, Σεΐχη Χαλίφα μπιν Ζαγέντ αλ Ναχαγιάν, στο αξίωμα αυτό, στο οποίο παραμένει έως σήμερα. Ο Πρόεδρος είναι επίσης ο αρχηγός των Ενόπλων Δυνάμεων των Ηνωμένων Αραβικών Εμιράτων.
Τζον Γκότι

Ο Τζον Γκότι (αγγλικά: John Gotti), 27 Οκτωβρίου 1940 - 10 Ιουνίου 2002, ήταν Αμερικανός γκάνγκστερ και αφεντικό της Ιταλο-Αμερικανικής Μαφίας, του οποίου ο φανταχτερός τρόπος ζωής και οι συχνές δημόσιες εμφανίσεις του, τον κατέστησαν μια εξέχουσα προσωπικότητα στη δεκαετία του '80 και '90.
Νιόρ-ντε-Σω

Το Νιόρ-ντε-Σω είναι κοινότητα στον νομό Ωντ στη νότια Γαλλία .
Ιλόνα Στάλλερ

Η Ιλόνα Στάλλερ, γνωστή με το καλλιτεχνικό ψευδώνυμο Τσιτσιολίνα ("Ilona Staller", 26 Νοεμβρίου 1951), είναι Ουγγροϊταλίδα πολιτικός, τραγουδίστρια και πορνοστάρ. Έχει εκλεγεί βουλευτής στο Ιταλικό Κοινοβούλιο το 1987.
Αγιάνζ

Το Αγιάνζ (Γερμανικά : "Χάϋινγκεν", Λωρραίνη Franconian : "Ενζέν" / "Αιενζέν" ) είναι μια κοινότητα στον νομό Μοζέλ στο Γκραντ Εστ στη βορειοανατολική Γαλλία .

Τα απομακρυσμένα χωριά περιλαμβάνουν το Μάρσπιχ και το Σαιν-Νικολά-Nicolas-αν-Φορέ, το Κονακέρ και το Ρανγκεβώ.
Μπόρχα Χιμένεθ Σάεθ

Ο Μπόρχα Χιμένεθ Σάεθ ("Borja Jiménez Sáez," (γενν. 21 Ιανουαρίου 1985) είναι Ισπανός προπονητής ποδοσφαίρου. Είναι ο τωρινός προπονητής του Αστέρα Τρίπολης.
Τζορτζ Μπέλλοους

Ο Τζορτζ Μπέλλοους (αγγλικά: George Bellows, 12 ή 19 Αυγούστου 1882 - 8 Ιανουαρίου 1925) ήταν Αμερικάνος ρεαλιστής ζωγράφος και ένας από τους σημαντικότερους της γενιάς του. Στον έργο του αποτυπώνεται η εκρηκτική ανάπτυξη της μητρόπολης της Νέας Υόρκης.
Σωτήρης Αντωνίου

Ο Σωτήρης Αντωνίου (Λάρισα, 10 Σεπτεμβρίου 1975) είναι πρώην επαγγελματίας ποδοσφαιριστής και νυν προπονητής ποδοσφαίρου.
Want Want

Η Want Want Holdings Limited (Κινέζικα: 旺旺集團有限公司) είναι κατασκευαστής τροφίμων από την Ταϊβάν.  Είναι ο μεγαλύτερος παραγωγός κέικ ρυζιού και ροφημάτων στην Ταϊβάν. Ασχολείται με την παραγωγή και το εμπόριο σνακ και ποτών.  Διαθέτει πάνω από 100 εργοστάσια στην ηπειρωτική Κίνα, 2 στην Ταϊβάν και έχει πάνω από 60.000 εργαζόμενους.
Βοός αυλή

Βοός αυλή λέγεται η σπηλιά στην οποία η Ιώ γέννησε τον Έπαφο, η οποία τοποθετείται στα παράλια της Αιγύπτου στραμμένη προς το Αιγαίο.
Παναγιώτης Νίκας

Ο Παναγιώτης Νίκας (γενν. 1950) είναι Έλληνας καθηγητής δευτεροβάθμιας εκπαίδευσης και πολιτικός, περιφερειάρχης Πελοποννήσου και πρώην δήμαρχος Καλαμάτας.

Εξελέγη στις περιφερειακές εκλογές του 2019 έναντι του Πέτρου Τατούλη, λαμβάνοντας στον δεύτερο γύρο συνολικό ποσοστό 53,59% με τη στήριξη του κόμματος της Νέας Δημοκρατίας.
Ρικ Στάιν

Ο Κρίστοφερ Ρίτσαρντ "Ρικ" Στάιν, ΔBΑ (γεννηθείς την 4η Ιανουαρίου 1947) είναι ένας διάσημος Άγγλος σεφ, εστιάτορας και τηλεοπτικός παρουσιαστής. Μαζί με την συνέταιρό του, Τζιλ Στάιν, έχουν επιχείρηση ξενοδοχείου και εστιατορίων στο Ηνωμένο Βασίλειο που λειτουργεί για πάνω από σαράντα χρόνια. Μαζί με πολλά φημισμένα εστιατόρια, καταστήματα και ξενοδοχεία στο Πάντστοου Κορνουάλης, και άλλα εστιατόρια στο Μάρλμπορο, το Γουίντσεστερ και το Μπαρνς Λονδίνου. Είναι επίσης επικεφαλής σεφ και συνιδιοκτήτης των εστιατορίων «"Ρικ Στάιν στο Μπάνιστερς"», στις περιοχές Μόλιμουκ και Πορτ Στίφενς στην Αυστραλία, μαζί με τη δεύτερη σύζυγό του Σάρα. Έχει εκδώσει βιβλία μαγειρικής και έχει παρουσιάσει πολλά τηλεοπτικά προγράμματα.
Ανθεμούσα

Η Ανθεμούσα ή Ανθεμόεσσα ήταν το νησί των Σειρήνων σε κάποιες εκδοχές του μύθου, όπως στον "Γυναικῶν Κατάλογο" απόσπασμα 27 του Ησιόδου και στα "Ἀργοναυτικά" 4.892–4 του Απολλώνιου. Παρόλο που το όνομα δεν υπάρχει πλέον, ποικίλες αναφορές αποδίδουν την Ανθεμούσα στο νησί Ίσκια ή Κάπρι στον κόλπο της Νάπολης.

Αλλες παραδόσεις τοποθετούν τις σειρήνες στο Ακρωτήριο του Φάρου (Punta del Faro) ή στις νήσους Σειρηνούσες κοντά στην Ποσειδωνία.

Όλες οι τοποθεσίες περιγράφονταν ως μέρη που περιβάλλονταν από γκρεμούς και βράχια.
Λι Νακ-γιον

Ο Λι Νακ-γιον (κορεατικά:  이낙연, χάντσα:  李洛淵, γεννημένος στις 20 Δεκεμβρίου 1951), είναι νοτιοκορεάτης πολιτικός και πρωθυπουργός της χώρας από τον Μάιο του 2017 ως τον Ιανουάριο του 2020 . Εργάστηκε στο παρελθόν ως κυβερνήτης της επαρχίας Τζόλαναμ-ντο. Προτού υπηρετήσει ως κυβερνήτης, εργάστηκε ως δημοσιογράφος για την "Dong-a Ilbo" και διετέλεσε μέλος της Εθνικής Συνέλευσης για τέσσερις θητείες.
Κλεονίκη Ασπριώτη

Η Κλεονίκη Ασπριώτη (Βάρνα, 1870 - Αθήνα, 1938) ήταν Ελληνίδα ζωγράφος.
Βιρ Σινγκ

Ο Βιρ Σινγκ (χίντι: "भाई वीरसिंह", παντζάμπι: "ਭਾਈ ਵੀਰ ਸਿੰਘ", 5 Δεκεμβρίου 1872 - 10 Ιουνίου 1957) ήταν διακεκριμένος Ινδός λογοτέχνης, θεολόγος του Σιχισμού και διανοούμενος.
Άννα Μιχαήλου

Η Άννα Μιχαήλου (Θεσσαλονίκη, 26 Ιανουαρίου 1966) είναι Ελληνίδα ηθοποιός της τηλεόρασης, του κινηματογράφου και του θεάτρου.
Λαϊκό Νοσοκομείο Αθηνών

Το Γενικό Λαϊκό Νοσοκομείο Αθηνών ("Γ.Ν.Α. Λαϊκό") είναι ελληνικό τριτοβάθμιο δημόσιο πανεπιστημιακό νοσηλευτικό ίδρυμα, ενταγμένο στο Ε.Σ.Υ. Το ίδρυμα υπάγεται στην 1η Υ.ΠΕ. Αττικής. Διαθέτει πολλές Κλινικές, Εργαστήρια, Τμήματα και Εξωτερικά Ιατρεία. Στεγάζεται επί της οδού Αγίου Θωμά 17, Τ.Κ. 11527, στην Αθήνα.
Φιντίας του Αγκριτζέντο

Ο Φιντίας του Αγκριτζέντο ήταν αρχαίος Έλληνας Τύραννος στην πόλη Αγκριτζέντο στην Σικελία (περί το 288 π.Χ. - 279 π.Χ.). Ανέβηκε στην εξουσία σε μια περίοδο που υπήρχε σύγχυση όταν πέθανε ο Αγαθοκλής των Συρακουσών (289 π.Χ.) και διεκδικούσε την εξουσίας στις Συρακούσες ο Ικέτας των Συρακουσών. Σύντομα ξέσπασε μάχη ανάμεσα στους δύο τυράννους και ο Φιντίας ηττήθηκε κοντά στην Ύβλα. Η ήττα αυτή έπεισε τον Φιντία να συμμαχήσει με την πανίσχυρη Καρχηδόνα, η συμμαχία αυτή τον βοήθησε να επεκτείνει την εξουσία του σε ένα σημαντικό τμήμα της Σικελίας. Η μεγάλη επέκταση της δύναμης του φαίνεται από το ότι καταγράφεται στις κατακτήσεις του ακόμα και η Ατζίρα. Η μεγάλη επέκταση της εξουσίας του έδωσε την δυνατότητα να ιδρύσει μια άλλη πόλη, της έδωσε το όνομα επίσης "Φιντίας" τα σημερινά Λικάτα και μετέφερε τους κατοίκους της Τζέλα την οποία ισοπέδωσε. 

Η αυταρχική και τυραννική του διακυβέρνηση ανάγκασε πολλές πόλεις που βρέθηκαν στην εξουσία του να εξεγερθούν εναντίον του. Η σοφία τoυ του τον οδήγησε να αλλάξει πολιτική κάποια στιγμή και να γίνει δημοκρατικότερος, η αλλαγή αυτή τον έσωσε και παρέμεινε στην εξουσία μέχρι τον θάνατο του. Δεν είναι γνωστό πότε έγινε αυτή η αλλαγή, όπως γράφει ο Διόδωρος Σικελιώτης έγινε πριν την ανατροπή του Ικέτα στις Συρακούσες, αναφέρεται επίσης την χρονιά του θανάτου του (279 π.Χ.). Υπάρχουν πολλά νομίσματα που κόπηκαν την εποχή του Φιντία στα οποία διεκδικούσε τον τίτλο του βασιλιά στα πρότυπα του Αγαθοκλέους. Τα νομίσματα αυτά έφεραν στην εμπρόσθια όψη την μορφή του Απόλλων ή της Ντιάνα και στην όπισθεν έναν αγριόχειρο, τα νομίσματα στα οποία φημολογείται ότι είχαν την κεφαλή του ίδιου του Φιντία θεωρούνται ψευδή.
Σωτήριος Πλιάκος

Ο Σωτήριος Πλιάκος (ή «Μέξης», ; - Αθήνα, 10 Δεκεμβρίου 1951) ήταν Έλληνας αθλητής του Μαραθωνίου δρόμου. Στους αγώνες του Πανελλήνιου Πρωταθλήματος του 1910 αναδείχτηκε νικητής με χρόνο 3 ώρες, 3 λεπτά και 35 δέκατα, ένα πανελλήνιο ρεκόρ που διατηρήθηκε επί 23 χρόνια, έως το 1933, όταν και καταρρίφθηκε από τον Στέλιο Κυριακίδη. Ο Πλιάκος ήταν αθλητής του Πανελληνίου.
Πολύγνωτος Βαγής

Ο Πολύγνωτος Βαγής (Ποταμιά Θάσου, 1894 - Νέα Υόρκη, 15 Μαρτίου 1965) ήταν Ελληνοαμερικανός γλύπτης και ζωγράφος.
Αριστείδης Φωκάς

Ο Αριστείδης Φωκάς (γεν. Θεσσαλονίκη, 28 Φεβρουαρίου 1972) είναι Έλληνας βιοτέχνης επίπλων. Διετέλεσε βουλευτής με την Ένωση Κεντρώων, ενώ στη συνέχεια εντάχθηκε στους Ανεξάρτητους Έλληνες.
Σαμ Τζιανκάνα

Ο Σαμ Τζιανκάνα (αγγλικά: Salvatore "Sam" Giancana), (15 Ιουνίου 1908 - 19 Ιουνίου 1975), ήταν Αμερικανός γκάνγκστερ σικελικής καταγωγής. Ορισμένες θεωρίες συνωμοσίας, βασισμένες σε καταθέσεις της Αμερικανικής Ομοσπονδιακής Επιτροπής Ελέγχου για τις Δολοφονίες, θεωρούν τον Σαμ Τζιανκάνα ως τον βασικό υποκινητή της δολοφονίας του Προέδρου Τζον Φ. Κέννεντυ.
Δυτικές Άλπεις

Οι Δυτικές Άλπεις είναι το δυτικό τμήμα της περιοχής των Άλπεων, και περιλαμβάνουν το νοτιοανατολικό τμήμα της Γαλλίας, ολόκληρο το Μονακό, το βορειοδυτικό τμήμα της Ιταλίας και το νοτιοδυτικό τμήμα της Ελβετίας.

Στα νοτιοανατολικά, η ορεινή περιοχή συνορεύει με την ιταλική Κοιλάδα του Πάδου. Στα δυτικά, η κοιλάδα του ποταμού Ροδανού τη χωρίζει από την Κεντρική οροσειρά (Μασίφ Σαντράλ). Το βορειότερο τμήμα των Δυτικών Άλπεων σχηματίζεται από τις Ελβετικές Προάλπεις.

Οι κορυφές και τα ορεινά περάσματα (διαβάσεις) είναι υψηλότερα σε σύγκριση με τις Ανατολικές Άλπεις, ενώ το εύρος των οροσειρών είναι μικρότερο.
Σοφία Ασουμανάκη

Η Σοφία Ασουμανάκη (γεννηθείσα στις 25 Μαΐου 1997) είναι Ελληνίδα κωπηλάτισσα. Γεννήθηκε στην Αθήνα και ξεκίνησε να ασχολείται με την κολύμβηση από την ηλικία των 2,5 ετών. Στα 17 της χρόνια άρχισε να ασχολείται επαγγελματικά με το άθλημα της κωπηλασίας, συμμετέχοντας στο Παγκόσμιο Πρωτάθλημα Κωπηλασίας Εφήβων-Νεανίδων, ενώ συμμετείχε και στο εθνικό, βαλκανικό και ευρωπαϊκό πρωτάθλημα. Επίσης, κέρδισε την ίδια χρονιά ασημένιο μετάλλιο στο Παγκόσμιο Πρωτάθλημα Κωπηλασίας Νέων 2015 και στο Παγκόσμιο Πρωτάθλημα Ανδρών-Γυναικών 2015 όπου και ήταν η πρόκριση για τους Ολυμπιακούς αγώνες του 2016. Στη συμμετοχή της στους Ολυμπιακούς του 2016 τερμάτισε τέταρτη στο διπλό σκιφ γυναικών. Επιπλέον, η Σοφία Ασουμανάκη κατέχει δυο Παγκόσμια ρεκόρ κωπηλασίας εσωτερικού χώρου στα 2000 μέτρα και στα 10.000 μέτρα από το 2015. Από το 2017 σπουδάζει στο Πανεπιστήμιο της Ουάσιγκτον στο Σιάτλ.
Μουσείο Πολύγνωτου Βαγή

Το Δημοτικό Μουσείο Πολύγνωτου Βαγή βρίσκεται στο χωριό Ποταμιά Θάσου, σε απόσταση 14χλμ από την πόλη Λιμένας. Ιδρύθηκε τον Αύγουστο του 1981 και είναι αφιερωμένο στη ζωή και το έργο του Πολύγνωτου Βαγή. Το μουσείο στεγάζεται σε ένα διώροφο πέτρινο κτίριο, πρώην δημοτικό σχολείο, στο κέντρο του χωριού.

Η συλλογή του μουσείου αποτελείται από 98 γλυπτά του Βαγή. Από αυτά, τα 25 έχουν πολύ μικρό μέγεθος και εκτίθενται συλλογικά. Υπάρχουν επίσης πίνακες του Βαγή από την περίοδο 1920-60. Τα έργα της πρώτης του περιόδου (1919-30) είναι κυρίως εμπνευσμένα από την αρχαία ελληνική ιστορία και τη μυθολογία και τη σύγχρονη ελληνική ιστορία. Τα υλικά του είναι γύψος, χαλκός και μάρμαρο. Τα έργα της δεύτερης περιόδου του (1932 και εξής) τείνουν να είναι ημι-αφηρημένα και χυτεύονται σε χαλκό ή σκυρόδεμα, ή σκαλίζονται σε πέτρα, μάρμαρο, ξύλο ή γρανίτη. Πρόκειται για μορφές και κεφάλια, στυλιζαρισμένα φεγγάρια, αετοί και ψάρια.

Υπάρχουν επίσης αρκετά μνημειακά έργα, όπως το "Αρκούδα με το Νεογέννητο", το "Κόσμος" και διάφορα μικρογλυπτικά έργα.

Εκτός από αυτό το μουσείο, το έργο του εκτίθεται διεθνώς στο Μουσείο Μπρούκλιν, στο Μουσείο Αμερικανικής Τέχνης Γουίτνεϊ στη Νέα Υόρκη, στο Μουσείο Τέχνης του Τολέδο στο Οχάιο και το Μουσείο Τέχνης του Τελ Αβίβ στο Ισραήλ. Στην Ελλάδα εκτίθενται στο Δημοτικό Μουσείο Καβάλας και υπαίθρια στη Θεσσαλονίκη.
Δημήτρης Χιδεμενάκης

Ο Δημήτρης Χιδεμενάκης (γεννήθηκε στις 7 Οκτωβρίου 1991, στα Χανιά) είναι Έλληνας αθλητής της ποδηλατοδρομίας. Είναι μέλος της εθνικής ομάδας. Συμμετείχε στο παγκόσμιο πρωτάθλημα ποδηλατοδρομίας του 2010, όπου συμμετείχε στην ομαδική κατηγορία ως μέλος της ελληνικής εθνικής ομάδας, τερματίζοντας τέταρτος.
Ναυμαχία της Κύμης

δεξιά|μικρογραφία|200x200εσ|Άποψη της ακροπόλεως της Κύμης από την κάτω πόλη
Η Ναυμαχία της Κύμης συνέβη το 474 π.Χ., όταν οι στόλοι των Συρακουσών και της Κύμης ήρθαν σε σύγκρουση με τον στόλο των Ετρούσκων.

Η ελληνική πόλη της Κύμης ιδρύθηκε τον 8ο αιώνα π.Χ. σε μια περιοχή προς τα νότια σύνορα της περιοχής των Ετρούσκων. Το 504 π.Χ. οι νότιοι Ετρούσκοι ηττήθηκαν από τους Κυμαίους αλλά διατήρησαν ισχυρή εξουσία. Το 474 π.Χ. είχαν πλέον αναπτύξει έναν στόλο ικανό να πραγματοποιήσει άμεση επίθεση στην Κύμη.

Αφού κλήθηκε για στρατιωτική βοήθεια, ο Ιέρων Α΄ ο Συρακούσιος συμμάχησε με ναυτικές δυνάμεις ελληνικών πόλεων της νότιας Ιταλίας, για να αποτρέψουν την επέκταση των Ετρούσκων στην νότια Ιταλία. Το 474 πολέμησαν και νίκησαν τον Ετρουσκικό στόλο στην Κύμη στον Κόλπο της Νάπολης. Μετά την ήττα τους, οι Ετρούσκοι έχασαν το μεγαλύτερο μέρος της πολιτικής επιρροής τους στην Ιταλία. Έχασαν τον έλεγχο της θάλασσας και των εδαφών τους, τα οποία πέρασαν στους Ρωμαίους, τους Σαμνίτες και τους Γαλάτες. Οι Συρακούσιοι αφιέρωσαν ένα κράνος Ετρούσκου μαχητή στο μεγάλο πανελλήνιο ιερό της Ολυμπίας. Οι Ετρούσκοι αργότερα συμμάχησαν με τους Αθηναίους στην αποτυχημένη εκστρατεία εναντίον των Συρακουσών το 415 π.Χ., συμβάλλοντας στην περαιτέρω κατάπτωσή τους. 

Αργότερα, ο Πίνδαρος τίμησε τη μάχη σε έργο του.
Ορέστης Κιομουρτζόγλου

Ο Ορέστης Κιομουρτζόγλου (7 Μαΐου 1998) είναι Ελληνο-γερμανός ποδοσφαιριστής, ο οποίος αγωνίζεται ως μέσος για την Χεράκλες Άλμελο.
Έρωτας μετά τον έρωτα

Έρωτας μετά τον έρωτα (πρωτότυπος ισπανικός τίτλος: Amar después de amar, αγγλικά: Love after loving ) είναι μία Αργεντίνικη σαπουνόπερα παραγωγής 2017 που προβλήθηκε από τον τηλεοπτικό σταθμό Telefe.
Παγκόσμια Ημέρα Φαγητού

Μια εικόνα που παράγεται στο πλαίσιο της εκστρατείας κοινωνικών μέσων ενημέρωσης του [[Παγκόσμιο Πρόγραμμα Σίτισης|World Food Program]] για την Παγκόσμια Ημέρα Φαγητού το 2015.
Η Παγκόσμια Ημέρα Φαγητού είναι μια διεθνής ημέρα που γιορτάζεται κάθε χρόνο σε όλο τον κόσμο στις 16 Οκτωβρίου προς τιμή της ημερομηνίας ίδρυσης του Οργανισμού Τροφίμων και Γεωργίας των Ηνωμένων Εθνών το 1945. Η ημέρα γιορτάζεται ευρέως από πολλούς άλλους οργανισμούς που ασχολούνται με την επισιτιστική ασφάλεια, συμπεριλαμβανομένου του Παγκόσμιου Επισιτιστικού Προγράμματος και του Διεθνούς Ταμείου Αγροτικής Ανάπτυξης . 

Το θέμα της Παγκόσμιας Ημέρας Φαγητού για το 2014 ήταν η οικογενειακή γεωργία: «Η διατροφή του κόσμου, η φροντίδα για τη γη». Το 2015 ήταν η «Κοινωνική Προστασία και η Γεωργία: Σπάζοντας τον Κύκλο της Αγροτικής Φτώχειας». Το 2016 είναι η αλλαγή του κλίματος: «Το κλίμα αλλάζει. Τρόφιμα και γεωργία πρέπει επίσης», το οποίο αντικατοπτρίζει το θέμα του 2008 και του 2002 και του 1989 πριν από αυτό. .
Αμπρεσβιλέρ

Το Αμπρεσβιλέρ () είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Ασαίν

Το Ασαίν() είναι κοινότητα στο νομό Μοζέλ στο Γκραντ Εστ στη βορειοανατολική Γαλλία .
Gormiti

Gormiti είναι Ιταλό-ισπανική τηλεοπτική σειρά καρτούν, μία συμπαραγωγή των εταιρειών του Giochi Preziosi, της Planeta Junior και της Kotoc Produccions, βασισμένη στο ομότιτλο παιχνίδι. 

Η λέξη προέρχεται από τα Ιταλικά "Gormiti: Gli Invincibili Signori della Natura" που σημαίνει "Οι ανίκητοι Κύριοι της Φύσης" δηλαδή οι δυνάμεις της Φύσης και αργότερα έγινε στα Αγγλικά The Invincible Lords of Nature. 

Η σειρά εμφανίστηκε για πρώτη φορά στις 16 Οκτωβρίου 2017 (MIPJunior). Στα τέλη του 2018 παρουσιάστηκε σε Ισπανία (Boing channel) και Ιταλία (RaiPlay) και τον Ιούνιο του 2019 προβλήθηκε και στην Ελλάδα. Πλέον η σειρά προβάλλεται σε πολλές άλλες χώρες όπως ο Καναδάς (Teletoon) , το Ηνωμένο Βασίλειο (CITV) .
Τζέημς Βαν Φλιτ

Ο Τζέημς Βαν Φλιτ ("James Alward Van Fleet", 1892 - 1992) υπήρξε αξιωματικός του αμερικανικού στρατού κατά τη διάρκεια του Α 'Παγκοσμίου Πολέμου, του Β' Παγκοσμίου Πολέμου και του Κορεατικού Πολέμου . Ο Van Fleet ήταν από το Νιου Τζέρσεϋ, μεγάλωσε στη Φλώριδα και αποφοίτησε από την Αμερικανική Στρατιωτική Ακαδημία . Υπηρέτησε ως συνταγματικός, τμηματικός και διοικητής σώματος κατά τη διάρκεια του Β Παγκοσμίου Πολέμου και ως κυβερνητικός στρατηγός του αμερικανικού στρατού και άλλων δυνάμεων των Ηνωμένων Εθνών κατά τη διάρκεια του Κορεατικού πολέμου.

Το 1946 ο Βαν Φλιτ στάλθηκε στην Ελλάδα ως επικεφαλής της Κοινής Στρατιωτικής Συμβουλευτικής Ομάδας των ΗΠΑ και εκτελεστής του «Δόγματος Τρούμαν» και συνέβαλε στην έκβαση του εμφυλίου πολέμου παρέχοντας συμβουλές στην ελληνική κυβέρνηση και 250 στρατιωτικούς συμβούλων, καθώς και τη διαχείριση στρατιωτικής βοήθειας ύψους 400 εκατομμυρίων δολαρίων. Στη κεντρική πλατεία στην Καστοριά υπήρχε προτομή του που αντικαταστάθηκε με νέο άγαλμα το 2007.
Πρόεδρος της Βολιβίας

Ο Πρόεδρος της Βολιβίας (Ισπανικά: "Presidente de Bolivia"), επίσημα γνωστός ως Πρόεδρος του Πολυεθνοτικού Κράτους της Βολιβίας (Ισπανικά : "Presidente del Estado Plurinacional de Bolivia"), είναι ο ανώτατος εκπρόσωπος του κράτους της Βολιβίας και ταυτόχρονα πρωθυπουργός της χώρας. Σημερινός πρόεδρος της Βολιβίας είναι ο Λουίς Άρσε από τις 8 Νοεμβρίου 2020.
Tesla Model X

Το Tesla Model X είναι ένα μεσαίο πολυτελές SUV αυτοκίνητο που κατασκευάζεται και πωλείται από την αμερικανική αυτοκινητοβιομηχανία Tesla, Inc. από το 2015. Ξεχωριστό στοιχείο του Model X αποτελούν οι «φτερωτές» (Falcon Wing) πόρτες του. Το πρωτότυπο του αποκαλύφθηκε για πρώτη φορά στις 9 Φεβρουαρίου 2012 στο Tesla Desing Studio στο Χόθορν της Καλιφόρνια. Το Model X έχει αυτονομία 402 με 523 χιλιόμετρα, αναλόγως με την έκδοση.

Το Model X αναπτύχθηκε με βάση την πλατφόρμα του πολυτελούς σεντάν Tesla Model S, έχει το μέγεθος ενός μεσαίου SUV και το συνολικό του μήκος ξεπερνάει τα 5 μέτρα. Το ~30% τον εξαρτημάτων του είναι κοινά με το Model S και ζυγίζει 8% περισσότερο από αυτό. Μάλιστα το Model X συναρμολογείται μαζί με το Model S στο Tesla Factory στο Φρίμοντ της Καλιφόρνια. Οι πρώτες παραδόσεις του Model X ξεκίνησαν τον Σεπτέμβριο του 2015. Μετά από έναν ολόκληρο χρόνο στην αγορά, το Model X βραβεύτηκε ως ένα από τα επτά καλύτερα σε πωλήσεις ηλεκτρικά αυτοκίνητα το 2016.